Държавен вестник, бр. 28, 2024 г., стр. 37

БРОЙ  28	
Д Ъ Р Ж А В Е Н  В Е С Т Н И К 	
СТР.  37  
или преустройство на присъединявания обект, 
с изключение за съоръженията за присъеди-
няване, или разрешение за поставяне, кога-
то издаването им е задължително съгласно 
разпоредбите на Закона за устройство на 
територията.
(7) Проучването на условията и начина 
на присъединяване на обект за производство 
на електрическа енергия от възобновяеми 
източници или на условията и начина на 
присъединяване на съществуващ обект за 
потребление, когато към него се предвижда 
изграждане на несамостоятелно съоръжение/
инсталация за производство на електричес- 
ка енергия от възобновяеми източници, 
сключването на предварителния договор за 
присъединяване, когато такъв се изисква, и 
на договора за присъединяване може да се 
извърши и по реда на чл. 22 от Закона за 
енергията от възобновяеми източници.
(8) Преносът на електрическа енергия 
от присъединявания обект към съответната 
мрежа и от тази мрежа към присъединява-
ния обект се осъществява след въвеждането 
в експлоатация при условията и по реда на 
Закона за устройство на територията и/или 
на тази наредба на обекта, на съоръженията 
за присъединяване, включително и на съ- 
оръженията за присъединяване при временна 
схема на достъп.
Чл. 3. (1) Присъединяваният обект трябва 
да отговаря на техническите изисквания на 
тази наредба и на наредбите и правилата по 
чл. 83, ал. 1 от Закона за енергетиката.
(2) Мрежовите оператори могат да отказват 
присъединяването на обект, когато не отго-
варя на изискванията и/или не изпълнява 
условията по ал. 1 и застрашава надеждната 
работа на електроенергийната система (ЕЕС), 
сигурността и качеството на преноса на елек-
трическа енергия до/от други обекти, здравето 
и живота на гражданите и собствеността на 
трети лица.
Чл. 4. (1) Когато към нов или към съществу-
ващ обект се предвижда изграждане/поставяне 
на съоръжение/инсталация за потребление 
и/или производство и/или съхранение на 
електрическа енергия, то е или става част от 
присъединяващия се/съществуващия обект, 
като при присъединяването на обекта или 
при промяната на присъединяването, в т.ч. и 
на присъединителните съоръжения, на обекта 
не се изграждат отделни присъединителни 
съоръжения и не се монтира допълнително 
средство за търговско измерване, освен ако 
в друг нормативен или административен акт 
е предвидено отделно измерване.
(2) Съоръжение/инсталация по ал. 1 се 
присъединява към мрежата като самосто- 
ятелен обект с отделно търговско измерване 
и отделни присъединителни съоръжения в 
случай че приема/отдава електрическа енергия 
само от/в мрежата и не обменя електрическа 
енергия с обекта по ал. 1.
Чл. 5. (1) Всяко проучване, включително 
и за съгласуване, на условията и начина на 
присъединяване на обект, всяко присъединя-
ване на обект и всяка друга услуга, свързана 
с лицензионната дейност пренос или разпре-
деление на електрическа енергия, извършвана 
при прилагане на тази наредба, се заплащат 
на съответния мрежови оператор преди из-
вършването им. 
(2) Когато предоставянето на услуга по 
ал. 1 налага проучване на условията и/или 
присъединяване на обект на мрежови оператор 
към електрическа мрежа на друг оператор, 
лицето, заявило съответната услуга, заплаща 
на мрежовия оператор, към чиято мрежа 
ще се присъедини обектът му, и разходите 
за проучване и/или за присъединяване на 
собствения обект на този мрежови оператор, 
който заплаща получената сума на оператора 
на другата електрическа мрежа.
(3) Срокът за предоставяне на услуга по 
ал. 1 започва да тече от деня, следващ деня, 
в който съответната услуга е заплатена.
Чл. 6. (1) Лице, поискало проучване и/или 
присъединяване на обект, може да обжалва 
пред комисията действия или бездействия на 
оператор на електрическа мрежа по прилагане 
на тази наредба при условията и по реда на 
чл. 22 от Закона за енергетиката.
(2) В случай на обжалване предвидените в 
тази наредба срокове спират да текат до деня, 
в който комисията приеме решение по спора.
Г л а в а  в т о р а
РЕД ЗА ПРИСЪЕДИНЯВАНЕ НА ОБЕКТИ 
ЗА ПОТРЕБЛЕНИЕ НА ЕЛЕКТРИЧЕСКА 
ЕНЕРГИЯ
Раздел I
Искане за проучване на условията за при-
съединяване
Чл. 7. (1) За проучване на условията за 
присъединяване на обект за потребление към 
електрическата мрежа се подава писмено 
искане до съответния мрежови оператор по 
местонахождение на обекта в случаите:
1. при изграждане на нов обект;
2. при изграждане на нов обект, когато 
се предвижда към този обект да се изгради 
несамостоятелно съоръжение/инсталация за 
производство и/или съхранение на електри-
ческа енергия, което ще отдава електрическа 
енергия в мрежата;
3. при преустройство на обект по реда на 
Закона за устройство на територията;
4. при увеличаване на присъединената 
мощност на съществуващ, присъединен към 
електрическата мрежа обект;
5. при обособяване на нов обект със самос-
тоятелно измерване на електрическата енергия